Odlukom Upravnog odbora od 18.9.2025. godine Srpsko privredno društvo „Privrednik” raspisuje:

**Natječaj za dodjelu stipendija odličnim studentima za akademsku godinu 2025./26. iz Fonda „Ivana Vujnović“**

**Pravo sudjelovanja** na natječaju za dodjelu stipendija imaju studenti koji ispunjavaju sljedeće uvjete:

* da su državljani Republike Hrvatske;
* da pohađaju fakultet na teritoriji Republike Hrvatske;
* da upisuju najmanje drugu godinu osnovnih studija;
* da prosjek ocjena svih položenih ispita tokom studija iznosi najmanje 4,2.

**Studenti koji se prijavljuju na natječaj trebaju ispuniti online obrazac i priložiti dolje navedene dokumente na Privrednikovoj web stranici www.privrednik.hr**

* uvjerenje o redovitom upisu u narednu godinu studija s naznakom smjera ili studijske grupe;
* potvrda fakulteta o prosjeku ocjena;
* izjava stipendiste da ne prima ni jednu drugu stipendiju;
* domovnica;
* potvrda ovlaštene ustanove o poznavanju stranog jezika;
* dobivene nagrada i priznanja;
* izjava stipendiste o davanju suglasnosti za korištenje osobnih podataka.

Nakon zatvaranja natječaja **s kandidatima koji ispunjavaju uvjete određene natječajem obavlja se intervju** kojeg vodi Odbor za stipendiranje.

**Natječaj je otvoren od 23.9. do 15.10.2025. godine.**

Odluku o dodjeli stipendija donijet će Upravni odbor na temelju Pravilnika o stipendiranju učenika i studenata putem „Privrednikovih” fondova i Kriterija i mjerila za stipendiranje odličnog studenta putem Fonda „Ivana Vujnović” u roku od 30 dana od dana zatvaranja natječaja.

Sve informacije o Natječaju možete dobiti upitom na e-mail *ured@privrednik.*hr ili pozivom na broj 01/ 485-44-78 od 10 do 13 sati svakog radnog dana tokom trajanja natječaja.